Калі разглядаць дыскурс “пра тарыфы”, што меў месца на дзяржаўных тэлеканалах з пункту гледжання зместу, мэтай афіцыйнай медыя-хвалі можна лічыць спробу пераўтварыць адсутнасць эфэктыўнага кіраўніцтва ў прысутнасць хуткастнага персаналізаванага крызіснага мэнэджменту. Як рэзюмаваў сітуацыю з камунальнымі паслугамі ў справаздачы з нарады, дзе прагучалі гучныя заявы, журналіст тэлеканала “Беларусь 1”, “терпение президента, похоже, лопнуло. Если к 1 марта с коммунальной математикой не разберутся - считать придется количество наручников в ведомстве” (“Беларусь 1”, 22.02.2016).